**Sankčný dodatok k domovému poriadku, Prílloha k domovému poriadku bytového domu………………….., ktorý bol schválený dňa: ………………..**

**(môže, ale nemusí byť súčasťou Domového poriadku)**

1. Ak vlastník, podnájomník respektíve nájomca bytu alebo nebytových priestorov bezdôvodne obmedzí vstup do bytu alebo nebytových priestorov za účelom vykonania plánovanej a vopred ohlásenej údržby, je možné uplatniť voči nemu sankciu ........ €.
2. Ak vlastník vykoná stavebné úpravy bez stavebného povolenia v prípade, že charakter prestavby si to vyžaduje, je možné uplatniť voči nemu sankciu vo výške ........ €.
3. Ak vlastník, nájomca, podnájomník alebo iná osoba žijúca v domácnosti ohrozí bezpečnosť domu a osôb bývajúcich v dome bezdôvodným neuzavretím vchodových dverí, je možné uplatniť voči nemu sankciu vo výške ........ €. V prípade, že v tejto dobe došlo k poškodeniu alebo znečisteniu spoločného majetku, bude sankcia navýšená o náklady spojené s opravou poškodeného majetku, resp. odstránením znečistenia.
4. Ak vlastník, nájomca, podnájomník alebo iná osoba žijúca v domácnosti akýmkoľvek spôsobom ruší nočný pokoj, je možné uplatniť voči vlastníkovi bytu sankciu vo výške ........ €.
5. Ak vlastník, podnájomník, nájomca znečistí odpadom a nepotrebnými vecami spoločné priestory domu, jeho okolie alebo okolie kontajnerového stojiska, je možné uplatniť voči vlastníkovi bytu sankciu (na základe nákladov spojených s vyčistením) vo výške ........ €.
6. Ak vlastník, podnájomník, nájomca umiestni nebezpečné produkty do priestorov pivnice alebo do iných spoločných priestorov, je možné uplatniť voči nemu sankciu ........ €.
7. Ak vlastník, nájomca, podnájomník alebo iná osoba žijúca v domácnosti bude vyhadzovať z okna zvyšky jedál, ohorky z cigariet, smeti a bude prášiť koberce a prachovky z okna spôsobom, ktorým obmedzuje pod nim bývajúcich, je možné voči nemu uplatniť sankciu vo výške ........ €.
8. Ak vlastník, nájomca, podnájomník poškodí alebo znečistí výťah, je možné voči nemu uplatniť sankciu vo výške ........ €.
9. Ak vlastník, nájomca, podnájomník alebo iná osoba žijúca v domácnosti poruší zákaz fajčenia v spoločných priestoroch alebo vo výťahu, je možné voči nemu uplatniť sankciu vo výške ........ €.
10. Ak si vlastník bytu nesplní svoju ohlasovaciu povinnosť (pri predaji bytu, prenájme bytu tretím osobám) voči správcovi bytov do 7 pracovných dní, je možné uplatniť voči nemu sankciu vo výške ........ €.
11. Ak dôjde k znečisteniu spoločných priestorov domu, výťahov domácim zvieraťom a majiteľ tohto zvieraťa ihneď neodstráni znečistenie, je možné uplatniť voči nemu sankciu vo výške ........ €.
12. Ak osamote ponechaný pes na balkóne svojím hlasitým správaním vyrušuje ostatných vlastníkov, je možné uplatniť voči jeho majiteľovi sankciu vo výške ........ €.
13. Ak vlastník, nájomca, podnájomník alebo iná osoba žijúca v domácnosti zamedzí svojím konaním prístup k hasiacim prístrojom alebo k hlavným uzáverom plynu, ÚK, vody alebo k hlavnému vypínaču elektrickej energie, je možné uplatniť voči nemu sankciu vo výške ........ € z dôvodu všeobecného ohrozenia.

V: .....................................

Dňa: .....................................